
ОБЩИНСКИ  СЪВЕТ
ГР. БУРГАС
ДОКЛАДНА  ЗАПИСКА

ОТ
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на проект за окончателен договор за прехвърляне на собственост по реда на чл. 15, ал. 3 и ал. 5 от ЗУТ между собствениците на ПИ, частна собственост и Община Бургас, във връзка с изменение на ПУП-ПРЗ за УПИ VIII и УПИ ХII-650 в кв.43Г по плана на ж.к.“Лазур“, гр.Бургас (ПИ с идентификатори 07079.607.433 и 07079.607.432 по КК на гр.Бургас). 
УВАЖАЕМИ ОБЩИНСКИ СЪВЕТНИЦИ,
С Решение №40-9/26.07.2022г., Общински съвет – Бургас е дал съгласие за провеждане на процедура по изменение на Подробен устройствен план – план за регулация и застрояване /ПУП – ПРЗ/ за УПИ VIII и УПИ XII-650, кв.43Г по плана на ж.к. „Лазур“, гр.Бургас /ПИ с идентификатор 07079.607.433 и 07079.607.432 по КККР на гр.Бургас/, по реда на чл.134, ал.2, т.6, във връзка с чл.15, ал.3 и ал.5 от ЗУТ.

Изработването на проекта е разрешено със Заповед №3219/21.09.2022г. на Заместник-кмет „Строителство, инвестиции и регионално развитие“ на Община Бургас, по реда на чл.135, ал.3 от ЗУТ.

С проекта за изменение на Подробен устройствен план – план за регулация и застрояване /ПУП – ПРЗ/ за УПИ VIII и УПИ XII-650, кв.43Г по плана на ж.к. „Лазур“, гр.Бургас /ПИ с идентификатор 07079.607.433 и 07079.607.432 по КККР на гр.Бургас/, при условията на чл.15, ал.3 и ал.5 от ЗУТ и при съобразяване с действащата улична регулация, се променя дворищно-регулационната граница между УПИ XII-650 (ПИ 07079.607.432) и VIII (ПИ 07079.607.433), като на основание чл.208 от ЗУТ, от ПИ с идентификатор 07079.607.432 се отнемат 26 кв.м., попадащи в улица; 26 кв.м. се отнемат от УПИ VIII (ПИ 07079.607.433) и се придават към УПИ XII-650; УПИ XII се отрежда за нов ПИ с проектен идентификатор 07079.607.637 по кадастрална карта; УПИ VIII се отрежда за нов ПИ с проектен идентификатор 07079.607.638 по кадастрална карта,  при предвиждане на ново свързано средноетажно застрояване в двата имота, указано с ограничителни и задължителни линии на застрояване, разположено на нормативни отстояния в нов УПИ XII-637 и с допуснати намалени отстояния през дъното на нов УПИ VIII-638, при условията на чл.36, ал.3 от ЗУТ, с допустими градоустройствени показатели за застрояване за устройствена зона „4/Жг“ по действащ ОУП на гр.Бургас, както следва: Височина – до 15м.; Плътност – до 80%; Кинт – до 3,0; Озеленяване – мин.20% и паркиране в границите на имотите.

В съответствие с ПУП-ПРЗ, на основание чл.113, ал.2 от ЗУТ, е изготвен Работен устройствен план със силуетни планове, с който са конкретизирани размерите и височините на новопредвиденото застрояване в графичната част на работния устройствен план и в силуетен план, както и отстоянията между сгради и до регулационните граници, с указани височини на кота било и кота корниз в абсолютни коти, обвързани с прилежащия терен.

Приложено е становище изх.№ПД-272/1/15.02.2023г на РИОСВ-Бургас, в което е указано, че не е необходимо провеждане на процедура по реда на глава втора от Наредбата за ОС и че в имотите няма пясъчни дюни.

Към ПУП е изготвен трасировъчен чертеж с координатен регистър и баланс на територията, съгласуван от Главен експерт „Геодезия“ при Община Бургас.

Проектите за изменение на ПУП-ПРЗ и РУП са разгледани на заседание на ОЕСУТ при Община Бургас, проведено на 22.11.2023г. Видно от Протокол №21/22.11.2023г. по т.11 от дневния ред, ОЕСУТ е приел проектите, като е указал разработката да се обяви на заинтересованите собственици и изменението на ПУП-ПРЗ да се съгласува със СГКК-гр.Бургас.

ПУП е обявен на заинтересованите лица по чл.131 от ЗУТ, по реда на чл.128, ал.3 и ал.5 от ЗУТ. Видно от акт за приключило обявяване от 28.12.2023г., в законоустановения срок не са постъпили възражения. 
В изпълнение на изискванията на Наредба № РД-02-20-5 от 15.12.2016г. за съдържанието, създаването и поддържането на КККР, в съответствие с изменението на ПУП-ПРЗ, са представени: удостоверение №25-17206-22.01.2024г. за приемане на проект за изменение на кадастралната карта и кадастрални регистри, издадено от СГКК-гр.Бургас, ведно с приложение към него; скица-проект №15-225540-06.03.2024г. за проектен имот с идентификатор 07079.607.641; скица-проект №15-225526-06.03.2024г. за проектен имот с идентификатор 07079.607.640 и скица-проект №15-225520-06.03.2024г. за изменение на КККР за ПИ с идентификатори 07079.607.433, 07079.607.432, сграда с идентификатор 07079.607.433.
С Решение по т.22 от Протокол № 11/25.06.2024г. Общински съвет Бургас е одобрил проект на предварителен договор за прехвърляне на собственост по реда на чл. 15, ал. 3 и ал. 5 от ЗУТ между собствениците на ПИ, частна собственост и Община Бургас като е указал окончателният договор да се сключи след влизане в сила на ПУП.

Със Заповед № 2446/23.07.2024г. на Зам.-кмет „СИРР“ при Община Бургас е одобрено изменение на Подробен устройствен план – план за регулация и застрояване /ПУП – ПРЗ/ за УПИ VIII и УПИ XII-650, кв.43Г по плана на ж.к. „Лазур“, гр.Бургас /ПИ с идентификатор 07079.607.433 и 07079.607.432 по КККР на гр.Бургас/.
Със Заповед № 2447/23.07.2024г. на Зам.-кмет „СИРР“ при Община Бургас е одобрен Работен устройствен план за нов УПИ VIII-638 и УПИ XII-637, кв.43Г по плана на ж.к. „Лазур“, гр.Бургас.

Цитираните заповеди са обявени на заинтересованите лица по чл.131 от ЗУТ по реда на чл.128, ал.3 и ал.5 от ЗУТ. Видно от акт за приключило обявяване от 04.09.2024г. в законоустановения срок не са постъпили възражения и същите са влезли в сила.
За прилагане и отразяване в кадастралната карта на гр.Бургас на одобрените и влезли в сила ПУП е необходимо сключване на окончателен договор по реда на чл. 15, ал. 3 и ал. 5 от ЗУТ между собствениците на ПИ, частна собственост и Община Бургас.

Община Бургас е възложила на независим оценител, по смисъла на Закона за независимите оценители,  изготвяне на експертни оценки за определяне пазарната стойност на реални части от имоти, засегнати от изменението на ПУП. 

Приложен е проект на окончателен договори по реда на чл.15, ал.3 и ал.5 от ЗУТ, между собствениците на ПИ, частна собственост и Община Бургас, който е необходимо да бъде одобрен от Общински съвет Бургас.
Предвид изложеното, и на основание чл.21, ал.1, т.8 и т.11 от ЗМСМА, чл.15, ал.3 и ал.5 от ЗУТ, като взех предвид Заповед № 2446/23.07.2024г. на Зам.-кмет „СИРР“ при Община Бургас, Заповед № 2447/23.07.2024г. на Зам.-кмет „СИРР“ при Община Бургас, акт за приключило обявяване от 04.09.2024г., скици-проекти от СГКК-гр. Бургас за изменение на КККР и проект на окончателен договор по реда на чл.15, ал.3 и ал.5 от ЗУТ, предлагам Общински съвет Бургас да вземе следното:

Р Е Ш Е Н И Е:
На основание чл.21, ал.1, т.8 от ЗМСМА и чл.15 , ал.3 и ал.5 от ЗУТ, Общински съвет Бургас одобрява приложеният проект на окончателен договор за прехвърляне на собственост по реда на чл. 15, ал. 3 и ал. 5 от ЗУТ между собствениците на ПИ, частна собственост и Община Бургас.
Приложения: Заповед № 2446/23.07.2024г. на Зам.-кмет „СИРР“ при Община Бургас; Заповед № 2447/23.07.2024г. на Зам.-кмет „СИРР“ при Община Бургас; акт за приключило обявяване от 04.09.2024г.; скици-проекти от СГКК-гр. Бургас за изменение на КККР; проект на окончателен договор по реда на чл.15, ал.3 и ал.5 от ЗУТ; експертни оценки; удостоверения за данъчни оценки; проект за изменение на ПУП-ПРЗ и РУП.
ДИМИТЪР НИКОЛОВ

Кмет на Община Бургас 










